Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
7 พ.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -15.09 จุด (-1.18%) ปิดภาคเช้าที่ 1,263.54 จุด ด้วยมูลค่าการซื้อขาย 27,558.51 ล้านบาท
Most Positive Impact: INTUCH (+0.37 จุด), BTS (+0.24 จุด), BEM (+0.21 จุด)
Most Negative Impact: AOT (-1 จุด), CPN (-0.94 จุด), BDMS (-0.74 จุด)
ภาพรวมตลาดช่วงเช้าปิดตัวลดลงตามมุมมองของเราที่คาดว่าจะมีแรง “Sell-In-May” เกิดขึ้น, ตลาดรับข่าวดีเรื่องของการปลดล็อคดาวน์ และ มาตราการช่วยเหลือต่างๆของรัฐไปบ้างแล้ว และ สงครามการค้ารอบใหม่ที่อาจเกิดขึ้นจากการที่ ปธน.ทรัมป์ กล่าวหาจีนว่าเป็นผู้ปล่อยเชื่อไวรัส COVID-19 และ พร้อมยกเลิกสัญญา Phase 1 ทันที หากจีนไม่สามารถยรรลุข้อตกลงซื้อสินค้าวงเงินกว่า 2 แสนล้านเหรีญสหรัฐได้
แนวโน้มตลาดบ่าย
มุมมองต่อตลาดบ่ายนี้คาด SET index ยังคงแกว่งในกรอบ 1,250-1,275 จุด แนะรอดูทิศทางผลประกอบการ 1Q20 และแนวโน้มผลประกอบการ 2Q20 โดยเรายังคงมุมมองเดิมว่า SET มีระดับค่อนข้างแพงเมื่อเทียบกับประเทศเพื่อนบ้าน โดยสรุปเรามองว่าโอกาสในการทยอยขายทำกำไรบางส่วน หาก SET ขึ้นมาทดสอบบริเวณ 1,280-1,300 จุด และแนะนำให้นักลงทุนรอซื้อที่บริเวณ 1,220จุด
เรายังแนะนำกลุ่ม ICT(ADVANC) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะรอซื้อที่บริเวณ 1,220จุด โดยแนะทยอยสะสม BEM เพิ่มที่บริเวณ 8.90บาท+/- โดยเราประเมินว่าจำนวนผู้โดยสารจะกลับมาในระดับ 50% เมื่อเทียบกับภาวะปกติภายหลังรัฐบาลเพิ่มผ่อนคลายมาตรการ lockdown ในขณะที่บางบริษัทเริ่มทยอยกลับมาทำงาน (ออกจาก WorkFrom-Home (WFH)) ซึ่งถือว่าดีกว่าสมมติฐานที่เราประเมินไว้ก่อนหน้าใน 3Q20 แนะนำหลีกเลี่ยงหุ้นกลุ่มธนาคารขนาดใหญ่จากแนวโน้มดอกเบี้ยขาลง, กลุ่มที่อาจได้รับผลกระทบจาก Policy Risk และ กลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันพฤหัสฯ ติดตาม ตัวเลข Caixin Service PMI ของจีนเดือน เม.ย. คาด +18% MoM เป็น 50.6 จุด ตัวเลขผลผลิตภาคอุตสาหกรรมของเยอรมัน เดือน เม.ย. คาด -7% MoM ตัวเลข Initial Jobless Claim สหรัฐฯ สัปดาห์ที่ผ่านมาคาด 3 ล้านคน เทียบสัปดาห์ก่อนหน้าที่ 3.8 ล้านคน วันศุกร์ ติดตามตัวเลขส่งออก และนำเข้าของจีน เดือน เม.ย. คาด -12.1% YoY และ -12.4% YoY ตามลำดับ ตัวเลขการจ้างงานนอกภาคเกษตรของสหรัฐฯ เดือน เม.ย. คาด -21 ล้านตำแหน่ง และตัวเลขอัตราการว่างงานเดือน เม.ย. คาดพุ่งขึ้นเป็น 16%
หุ้นแนะนำ BEM